PATVIRTINTA

Klaipėdos miesto savivaldybės tarybos

2013 m. vasario 28 d. sprendimu nr. T2-33

(Klaipėdos miesto savivaldybės tarybos

2013 m. lapkričio 28 d. sprendimo nr. T2-.

 redakcija)

**KLAIPĖDOS MIESTO SAVIVALDYBĖS**

**JAUNIMO POLITIKOS PLĖTROS PROGRAMOS (NR. 09) APRAŠYMAS**

|  |  |
| --- | --- |
| Biudžetiniai metai | **2013-ieji metai** |
| Asignavimų valdytojas (-ai), kodas  | Savivaldybės administracija, 1 |
| Programos pavadinimas | **Jaunimo politikos plėtros programa** | Kodas | **09** |
| **Programos parengimo argumentai** | Jaunimo politikos plėtros programa parengta vadovaujantis Lietuvos Respublikos jaunimo politikos pagrindų įstatymu. Įstatyme numatoma, kad savivaldybė yra viena iš jaunimo politiką formuojančių ir įgyvendinančių institucijų. Jaunimo politika – kryptinga veikla, kuria sprendžiamos jaunimo problemos ir siekiama sudaryti palankias sąlygas formuotis jauno žmogaus asmenybei bei jo integravimuisi į visuomenės gyvenimą, taip pat veikla, kuria siekiama visuomenės ir atskirų jos grupių supratimo bei tolerancijos jauniems žmonėms |
| **Ilgalaikis prioritetas****(pagal KSP)** | Sveika, sumani ir saugi bendruomenėMiesto konkurencingumo didinimas | **Kodas** | **I****III** |
| **Šia programa įgyvendinamas savivaldybės strateginis tikslas** | Užtikrinti gyventojams aukštą švietimo, kultūros, socialinių, sporto ir sveikatos apsaugos paslaugų kokybę ir prieinamumą  | Kodas | **04** |

|  |  |  |  |
| --- | --- | --- | --- |
| **Programos tikslas** | Kurti pažangią ir pilietišką visuomenę, skatinant jaunimo ir su jaunimu dirbančių organizacijų veiklą, iniciatyvas ir dalyvavimą visuomeninėje veikloje | Kodas | **01**  |
| **Tikslo įgyvendinimo aprašymas:****01 uždavinys. Aktyvinti jaunimo ir su jaunimu dirbančių organizacijų veiklą.** *Jaunimo organizacijų potencialo plėtojimo ir institucinės paramos projektų rėmimas.* Siekiant sustiprinti jaunimo organizacijų potencialą, numatoma kasmet remti jaunimo organizacijų administracinių gebėjimų stiprinimo projektus (atrinktus konkurso būdu), skatinti naujai susikūrusių ir neseniai veikiančių jaunimo organizacijų veiklą.*Informacijos apie jaunimo veiklą sklaida.* Viena iš jaunimo reikalų koordinatoriaus funkcijų yra skleisti informaciją apie jaunimo veiklos galimybes. Planuojama kasmet išleisti po vieną informacinį leidinį.*Jaunimo forumų, renginių organizavimas.* Jaunimo forumai – tai kelių dienų tarpžinybiniai susitikimai, kuriuose dalyvauja jaunimo politikos įgyvendinimu užsiimančios organizacijos ir institucijos. Forumų metu yra priimamos rezoliucijos, teikiami siūlymai šalies jaunimo politikos programos pakeitimams ir naujų priemonių įtraukimui į šią programą. Forumų metu dalijamasi gerąja praktika, skleidžiama informacija apie jaunimo politikos įgyvendinimą. Kasmet planuojama surengti po 2–4 forumus ir renginius.*Jaunimo situacijos Klaipėdoje tyrimas.* Vykdant šią priemonę, ketinama periodiškai atlikti jaunimo situacijos tyrimus, kurie padėtų išryškinti miesto jaunimui dažniausiai iškylančias problemas, išsiaiškinti jaunimo poreikius. 2014 m. planuojama atlikti trečiąjį Klaipėdos miesto jaunimo situacijos tyrimą, kuris įgalintų identifikuoti teigiamus ir neigiamus poslinkius įgyvendinant jaunimo politiką Klaipėdos miesto savivaldybėje.**02 uždavinys.** **Plėtoti integruotą jaunimo politiką, užtikrinant bendradarbiavimo tarp žinybų ir sektorių plėtrą.** *ES projekto „Integruotos jaunimo politikos plėtra“ įgyvendinimas.* Tai ES projekto „Bendradarbiavimas tarp valstybinio ir nevyriausybinio sektorių skatinimas, įgyvendinant integruotą jaunimo politiką“ tęsinys. Šio projekto veiklose numatoma suorganizuoti vieną tarptautinį kvalifikacijos kėlimo seminarą bei užmegzti bendradarbiavimą su dviem Lietuvos didmiesčių savivaldybėmis, kuriose steigiami atviros erdvės jaunimo centrai. Projektas bus baigtas 2013 m. gegužės 1 d. |
| **09.01 tikslo įgyvendinimo vertinimo kriterijai** |
| Rodiklio pavadinimas, mato vnt. | Savivaldybės padalinys, atsakingas už rodiklio reikšmių pateikimą | Rodiklio reikšmė, metais |
| 2012 faktas | 2013  | 2014  | 2015 |
| Jaunimo ar su jaunimu dirbančių organizacijų institucinės paramos ir organizacijos potencialo plėtojimo projektuose dalyvaujančių jaunuolių skaičius | Jaunimo reikalų koordinatorius | 500 | 600 | 650 | 700 |
| **Numatomas programos įgyvendinimo rezultatas:** Jaunimo organizacijų veikloje dalyvaujantys jaunuoliai turi galimybę realizuoti savo sugebėjimus ir idėjas, ugdomas jaunimo pilietiškumas |
| **Galimi programos vykdymo ir finansavimo variantai:** Klaipėdos miesto savivaldybės biudžeto ir ES struktūrinių fondų lėšos |
| **Klaipėdos miesto 2013–2020 metų strateginio plėtros plano dalys, susijusios su vykdoma programa:**1.1.2 uždavinys. Sudaryti sąlygas kokybiškai jaunimo saviraiškai |
| **Susiję įstatymai ir kiti norminiai teisės aktai:** Lietuvos Respublikos vietos savivaldos įstatymas, Lietuvos Respublikos jaunimo politikos pagrindų įstatymas, Klaipėdos miesto savivaldybės tarybos 2011 m. lapkričio 24 d. sprendimas Nr. T2-350 „Dėl Klaipėdos miesto savivaldybės 2012–2015 metų veiklos prioritetų patvirtinimo“, Klaipėdos miesto 2013–2020 metų strateginis plėtros planas |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_